**Urbanus VII** (**Giambattista Castagna**; 4. august 1521 – 27. september 1590) oli paavst 15. septembrist 27. septembrini 1590. Ta oli 228. paavst.

Tema isa Cosimo Castagna oli Genova aadlik. Tema ema Costanza Ricci oli pärit Roomast ning oli kardinal Cristoforo Giacobazzi õde. Giambattista Castagna õppis tsiviil- ja kanoonilist õigust Perugia ülikoolis ning Padova ülikoolis. Ta lõpetas tsiviil- ja kanoonilise õiguse doktorina Bologna ülikooli. 1551 sai temast oma onu kardinal Girolamo Verallo audiitor (sekretär), kes määrati paavsti saadikuks Prantsusmaale. Julius III määras Castagna *Signatura gratiae* referendiks ja 1. märtsil 1553 nimetati ta Rossano peapiiskopiks. Kardinal Verallo ordineeris Castagna preestriks 30. märtsil ja piiskopiks 4. aprillil 1553. 

Julius III saatis Castagna kuberneriks Fanosse 14. juunil 1555. Paulus IV ajal oli ta 1559 Città di Castello komissar ning Perugia ja Umbria kuberner. 1562–1563 osales ta Trento kirikukogul. 1565 saadeti ta koos kardinal Ugo Boncompagniga Hispaaniasse nuntsiuseks, kuhu ta jäi 1572. aastani, ristides selles ametis Hispaania kuninga Felipe II tütre. 1573 astus ta Rossano peapiiskopi kohalt tagasi ja sai nuntsiuseks Veneetsias. 29. detsembrist 1576 29. novembrini 1577 oli ta Bologna kuberner, 1578–1580 legaat Flandrias ja Kölnis. Castagna oli Gregorius XIII esindaja Madalmaade rahukonverentsil. 12. detsembril 1583 sai ta San Marcello kardinalpreestriks (pühitseti ametisse 9. jaanuaril 1584). 1584–1585 oli ta legaat Bolognas. 19. novembril 1586 sai temast Rooma inkvisitsiooni peainkvisiitor. Ta osales kardinalina 1585 ja 1590 toimunud konklaavidel.

1590. aasta esimene konklaav
----------------------------

Kui Sixtus V 27. augustil 1590 suri, sisenesid 54 kardinali 7. septembril Vatikani paavstipalees alanud konklaavile ja valisid kardinal Castagna 15. septembril paavstiks. Lisaks temale oli valimistel soosikuks ka kardinal Marco Antonio Colonna.

Konklaavil tekkis 3 fraktsiooni: Gregorius XIII kardinalid, Sixtus V kardinalid ja Ascanio Colonna järgijad. Kaks viimast fraktsiooni toetasid Marco Antonio Colonna paavstiks saamist.

8. septembril saabus konklaavile kardinal Ludovico Madruzzo, kes tõi kaasa Hispaania kuninga Felipe II koostatud nimekirja prelaatidest, keda kuningas soovis uue kirikupeana näha. Nende seas olid peale Madruzzo veel Tolomeo Gallio, Giovanni Antonio Facchinetti, Girolamo Simoncelli ja Gabriele Paleotti.

Esmalt asusid kardinalid toetama Galliot, kuid kui kardinal Michele Bonelli keeldus teda pooldamast, tõusis uueks soosikuks kardinal Ippolito Aldobrandini (hilisem paavst Clemens VIII), kes aga loobus, sest ta polnud vastuvõetav kandidaat Hispaaniale.

9. septembril saabus konklaavile kardinal Niccolò Sfondrati (hilisem paavst Gregorius XIV). Samuti asusid konklaavi töös osalema kardinalid Paleotti ja Federico Cornaro, kes olid haiguse tõttu esimesest voorust eemale jäänud. Õhtul liitus nendega kardinal Scipione Gonzaga.

10. septembril teatas kardinal Madruzzo, et Hispaania oleks rahul, kui paavstiks saaks kardinal Facchinetti. Tema vastu olid aga Toscana hertsog ja kardinal Alessandro Damasceni Peretti, mistõttu Facchinetti kandidatuur ei läinud seekord läbi. Samuti oli hertsog vastu Simoncelli valimisele. Samal päeval liitus kardinalidega Ippolito de' Rossi.

13. septembril tahtsid mõned kardinalid panna tiaara Marco Antonio Colonna pähe, kuid nende katse ei läinud läbi ja seega olid Colonna edasised võimalused järgmiseks paavstiks saada pärsitud. Uueks sobivaks kandidaadiks tõusis Toscana hertsogi ja Hispaania toetusel Castagna, kes sai järgmisel päeval toimunud voorus 20 häält.

Valitsemisaeg
-------------

Urbanus VII andis 2000 tukatit kardinal Nicolas de Pellevéle ja 1000 tukatit kardinal William Allenile, kes olid kulutanud kogu oma raha konklaavile reisimiseks. Ta lasi koostada nimekirja puudust kannatavatest isikutest ning käskis Rooma pagaritel teha suuremad pätsid ja müüa neid odavamalt. Ta keelas oma kantsleritele siidist rõivaste kandmise. Urbanus VII teatas ka, et ei määra ühtki oma sugulast kuuria ametnikuks. Urbanus VII pärandas kogu oma vara vaestele Rooma tüdrukutele.

Järgmisel päeval (teistel andmetel kolm päeva hiljem) pärast valimisi haigestus uus paavst malaariasse. Ta suri enne paavstiks kroonimist 27. septembril veidi enne keskööd ja maeti Vatikani basiilikasse. 21. septembril 1606 maeti tema säilmed ümber Rooma Santa Maria sopra Minerva kirikusse.

Urbanus VII valitses 12 päeva, mis on lühim valitsemisaeg ajaloos, sest preester Stephanuse valitsemisaega ei loeta ametlike valitsemisaegade hulka.

Francesco Bassano on temast teinud portree.

Kirjandus
---------

* Lorenzo Arrighi. *Urbani VII. PM Vita*. Bologna, 1614.
* J. N. D. Kelly. *The Oxford Dictionary of Popes*. 1996.

Välislingid
-----------

* Artikkel Urbanus VII kohta. *(inglise keeles)*
* Urbanus VII elulugu. *(inglise keeles)*
* 1590. aasta esimene konklaav. *(inglise keeles)*
* 1590. aasta konklaavid. *(inglise keeles)*

|  |  |  |
| --- | --- | --- |
| Eelnev**Sixtus V** | **Paavst**1590 | Järgnev**Gregorius XIV** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}